SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr.123

**2020.gada 2.septembrī plkst. 10.00**

Attālināta sēde videokonferences formātā

Sēdē piedalās:

**komisijas deputāti**:

**Juris Rancāns**

**Aldis Blumbergs**

**Edvīns Šnore**

**Raimonds Bergmanis**

**Ivans Klementjevs**

**Ainars Latkovskis**

**Vita Anda Tērauda**

**Normunds Žunna**

**uzaicinātās personas:**

* Ministru prezidenta parlamentārā sekretāre **Evika Siliņa**
* Starpinstitūciju darbības koordinācijas grupas vadītājs **Jānis Citskovskis**
* Valsts ugunsdzēsības un glābšanas dienesta priekšnieka vietnieks **Mārtiņš Baltmanis**
* Krīzes vadības padomes sekretariāta vadītājs **Kaspars Druvaskalns**
* Ārlietu ministrijas parlamentārā sekretāre **Zanda Kalniņa-Lukaševica**
* Iekšlietu ministrijas parlamentārā sekretāre **Signe Bole**
* Valsts policijas Rīgas reģiona pārvaldes priekšnieks **Juris Šulte**
* Valsts robežsardzes priekšnieks **Guntis Pujāts**
* Valsts robežsardzes priekšnieka vietnieks dienesta organizācijas jautājumos **Ivars Ruskulis**
* Iekšlietu ministrijas Informācijas centra priekšniece **Līga Lapiņa**
* Ārlietu ministrijas Konsulārā departamenta direktore **Guna Japiņa**
* Aizsardzības ministrijas Krīzes vadības departamenta direktors **Vitālijs Rakstiņš**
* Izglītības un zinātnes ministrijas valsts sekretāre **Līga Lejiņa**
* Vides aizsardzības un reģionālās attīstības ministrijas valsts sekretāra vietniece **Ilze Oša**
* Latvijas Pašvaldību savienības padomnieks tautsaimniecības jautājumos **Aino Salmiņš**
* Ekonomikas ministrijas parlamentārais sekretārs **Jurģis Miezainis**
* Latvijas Investīciju un attīstības aģentūras direktora vietnieks investīciju jautājumos **Reinis Āzis**
* Veselība ministrijas Veselības aprūpes departamenta Ārstniecības kvalitātes nodaļas vadītāja **Sanita Janka**
* Veselības ministrijas Sabiedrības veselības departamenta direktore **Santa Līviņa**
* Veselības ministrijas Veselības aprūpes departamenta direktore **Antra Valdmane**
* Latvijas Republikas tiesībsarga vietniece **Ineta Piļāne**
* Aizsardzības ministrijas valsts sekretārs **Jānis Garisons**
* Slimību profilakses un kontroles centra Infekcijas slimību riska analīzes un profilakses departamenta direktors **Jurijs Perevoščikovs**

**citas personas:**

**Aizsardzības, iekšlietu un korupcijas novēršanas komisijas vecākā konsultante I.Barvika, konsultanti I.Silabriede, M.Veinalds, K.Stūre, E.Kalniņa.**

**Sēdi vada:** komisijaspriekšsēdētājs J.Rancāns

**Sēdi protokolē:** konsultanteE.Kalniņa

**Sēdes veids:** atklāta

Darba kārtība:

**1. Covid-19 infekcijas izplatības pārvaldība, tendences, secinājumi un izaicinājumi.**

**2. Dažādi.**

J.Rancāns atklāj sēdi un iepazīstina ar izskatāmo darba kārtību.

**1. Covid-19 infekcijas izplatības pārvaldība, tendences, secinājumi un izaicinājumi.**

J.Rancāns informē, ka par izskatāmo dienas kārtības jautājumu secīgi aicinās izteikties visas uzaicinātās personas.

**E.Siliņa** informē komisijas deputātus par padarīto – pateicoties Covid-19 infekcijas izplatības pārvaldības likumam, ir strādāts Ministru kabineta noteikumu ietvaros. Izveidota jauna Starpinstitūciju darbības koordinācijas grupa, kuru vada J.Citskovskis. Tā aizstāj Krīzes vadības padomes sekretariāta funkcijas. Atzīst, ka izteikta krīze nav bijusi, ierobežojumi palika spēkā, tad pakāpeniski noteikti atvieglojumi, vērojot to ietekmi uz saslimstību. Saistībā ar Latvijas robežtelpu – ārējā robeža tiek stingri kontrolēta. Tāpat viņa informē par personu ieceļošanas un izceļošanas iespējām, 14 dienu pašizolācijas pasākumu ievērošanas nepieciešamību. Izaicinājums ir jaunā mācību gada sākums – pašreiz ir nogaidīšanas periods, lai redzētu, vai ir iespējams nodrošināt mācīšanos klātienē. Attiecībā par sejas masku nēsāšanu – eksperti saka, ka vispārēja obligāta masku nēsāšana nav nepieciešama. Apsola sekot situācijai – pagaidām krasu izmaiņu nav.

**J.Citskovskis** informē, ka Starpinstitūciju darbības koordinācijas grupa strādā pastāvīgi un vērtē situāciju. Vienlaikus ir sagatavoti Ministru kabineta noteikumugrozījumi, kas regulē infekcijas pārvaldības jautājumus. Situācijai uzlabojoties, ir atviegloti ierobežojumi sabiedriskajā ēdināšanā, sporta, kultūras pasākumu, pulcēšanās jomā. Sadarbībā ar Valsts policiju, pašvaldības policiju tiek veikta uzraudzība un kontrole, kā tiek ievēroti konkrētie nosacījumi – piemēram, darba laiks, ieceļotāju uzskaite no riska valstīm. Tiek skatīts arī aizsarglīdzekļu jautājums.

**M.Baltmanis** akcentē sadarbību ar Aizsardzības ministriju saistībā ar individuālo aizsardzības līdzekļu sarakstu. Paralēli sniedz atbalstu Labklājības ministrijai individuālo aizsardzības līdzekļu izdalē un nogādāšanā sociālās aprūpes centriem.

**S.Bole** uzsver, ka nacionālajā līmenītiek risināts jautājums par informācijas sistēmas uzlabošanu, izstrādāti grozījumi Covid-19 infekcijas izplatības pārvaldības likumā, lai aizstātu darbu papīra formātā. Tiek nodrošināta informācijas apmaiņa starp Baltijas valstīm. Katru nedēļu ministrs informē premjeru par padarīto. Policija regulāri veic pārbaudes, īpaši par pasākumiem, kas notiek pēc noteiktā darba laika. Iekšlietu ministrijas pakļautības iestādes strādā pastiprinātā režīmā un ir gatavas darbam nākamā periodā. Robežsardzei palielinājies darba apjoms saistībā ar notikumiem Baltkrievijā, kā arī saistībā ar ieceļošanu un izceļošanu no Latvijas Republikas, jo beigušās uzturēšanās atļaujas.

**J.Šulte** skaidro – Valsts policija šajā jomā strādā 3 virzienos – noteikto pulcēšanās ierobežojumu kontrolē, pašizolācijā esošo personu kontrolē un sabiedriskās ēdināšanas vietu kontrolē. Īpaši uzsver kontroli saistībā ar naktsklubiem (darbu maskē ar privātiem pasākumiem, dzimšanas dienas svinībām, tiek praktizēta dienesta ieeju un ieejas paroļu lietošana). Piekrīt S.Boles sacītajam, ka informācijas sistēmas uzlabojumi ievērojami atvieglos darbu un ietaupīs cilvēku resursu.

**G.Pujāts** informē par robežsargu darbu palielinātā apjomā – pieņem apliecinājumus un nodod tos Valsts policijai. Saskaņā ar Baltijas valstu memorandu saņemti un nosūtīti apliecinājumi uz Lietuvu un Igauniju. Pastiprināta robežu uzraudzība tiek realizēta saistībā ar notikumiem Baltkrievijas Republikā – vēl turpmākās 2 nedēļas pastiprinājums noteikti tiks nodrošināts.

**L.Lapiņa** informē par notiekošo darbu ieceļotāju informācijas sistēmas ieviešanā, ir apstiprinātas tehniskās prasības. Mēneša laikā sistēma tiks izstrādāta.

**Z.Kalniņa-Lukaševica** kālielāko uzsvaru konsulārajā darbā atzīmē iedzīvotāju atturēšanu no došanās uz ārzemēm un informē, ka vairums neizvērtē riskus. Jāveic arī skaidrojošais darbs par 14 dienu pašizolācijas ievērošanu. Šīsnedēļas aktualitāte ir sekot saslimstības rādītājiem Lietuvā. Informē par vakar notikušo Baltijas valstu sanāksmi par “Baltijas burbuļa” saglabāšanu – vai tas būs iespējams, vai arī būs jāievēro pašizolācija. Šajā jautājumā noteicošā būs ministru diskusija. Otra lieta – repatriācijas reisi. Tie praktiski vairs nav nepieciešami līdz ar satiksmes atjaunošanos. Sakarā ar pieaugošajiem saslimstības rādītājiem reisi atkal tika atcelti, tad ministrija lūdza tos izpildīt kā repatriācijas reisus. Nobeigumā vēl komentē situāciju ar vīzām, norādot, ka tiek izsniegtas ilgtermiņa vīzas saistībā ar studiju uzsākšanu augstskolās. Kopš Ministru kabineta noteikumu grozījumiem par uzturēšanās atļauju izsniegšanas kārtību ir būtiski samazinājies ar mērķi saņemt ilgtermiņa uzturēšanos tendēto personu skaits, tādējādi riski mūsu sabiedrībai ir mazinājušies.

**V.Rakstiņš** informē par sniegto atbalstu Valsts ugunsdzēsības un glābšanas dienestam un apliecina gatavību sniegt palīdzību arī iekšlietu dienestam.

**L.Lejiņa** atzīst, ka vasara aizritējusi mierīgi – jaunieši ir absolvējuši izglītības iestādes un uzsākuši jaunās mācību gaitas. Sporta sektorā vasara bijusi aktīvāka – viss ir sakārtots, lai varētu notikt sporta pasākumi, darbs šajā jomā turpinās. Paralēli noris darbs pētniecības jomā – pētnieki strādā, lai turpmākie lēmumi tiktu pieņemti tālākai veiksmīgai izejai no krīzes situācijas. Skaidro, ka ministrija laicīgi sāka strādāt pie tā ietvara, lai jaunais mācību gads noritētu veiksmīgi – ir izstrādātas vadlīnijas dažādu procesu norisēm mācību iestādēs. Katrā pašvaldībā šiem procesiem ir niansētākā pieeja, un tādēļ tie var atšķirties.Ir veiktas aptaujas, pēc kādiem modeļiem strādāt – pamatā tā ir klātienes forma. Distancēšanās iespējas varētu būt dažādas, ir izstrādāti vairāki modeļi, piemēram, daļu nedēļas mācās attālināti, daļu – klātienē. Tiks skaidroti uzvedības parametri – ar saslimšanas pazīmēm mācību iestādes neapmeklē. Skolu jaunatnes dziesmu un deju svētki – nekāda papildu intensitāte sakarā ar to netiek plānota. Martā vajadzētu atsākties mēģinājumiem, bet jāskatās vēlāk, kā situācija attīstīsies. Nobeigumā uzsver nepieciešamību darba devējiem ar sapratni attiekties pret darbiniekiem gadījumā, ja rastos vajadzība palikt mājās kopā ar vecumā mazākiem bērniem, ja mācības klātienē būtu jāpārtrauc.

**I.Oša** uzsver jautājumu bloku, kas attiecās uz teritorijas plānošanām, lai nodrošinātu distancēšanās jautājumus – informē, ka par to tiek diskutēts. Atzīst, ka līdz šim nav bijusi problēma ar pulcēšanos. Otrs bloks ir jautājumi par materiāli – tehnisko nodrošinājumu, lai efektīvāk organizētu attālināto darbu. Pamatā tam ir IT jautājumu risināšana. Ministrija sniedz palīdzību pašvaldībām ieviest jaunos rīkus un veidus, kā nodrošināt attiecīgos pakalpojumus.

**A.Salmiņš** informē, ka situācija pašvaldībās tiek labi kontrolēta. skaidro aktuālo situāciju saistībā ar tur notikušo, uzsverot iestāžu veiksmīgu sadarbību un savstarpējo komunikāciju starp valsts atbildīgajām institūcijām.

**J.Miezainis** informē, kaEkonomikas ministrijaiinvestīciju jomā gaidāmi vairāki izaicinājumi – jāizskata daudzi iesniegumi, jāizvērtē un jāpieņem lēmumi. Ir sagatavots ziņojums ar potenciālajiem risinājumiem tūrisma jomā. Vasaras laikā ministrija ir sadarbojusies ar Latvijas Investīciju un attīstības aģentūru (piem., par darbaspēka iebraukšanu), ir savākti apliecinājumi no ieceļojušām personām.

**R.Āzis** komentē, ka uzsāktas aktivitātes investīciju piesaistei, kā arī izveidojusies laba sadarbība ar Valsts robežsardzi un Pilsonības un migrācijas lietu pārvaldi.

**A.Valdmane** informē, ka veselības aprūpes pakalpojumi tiek nodrošināti, ievērojot noteiktos nosacījumus. Šie pasākumi vairāk skar lielās slimnīcas, lai neienestu infekciju tajās.

**J.Perevoščikovs** skaidro, ka divus mēnešus pēc kārtas pieaug veikto testu skaits. Pozitīvo testu skaits paliek iepriekšējās robežās bez pieauguma tendences. Latvijai ir zemākie saslimstības rādītāji Eiropas valstīs (10 reizes zemāki rādītāji kā Eiropas Savienībā). Galvenais infekcijas izplatības avots ir ceļotāji, iebraucēji. Izaicinājumi bija masveida pasākumi (Rīgas svētki, Aglonas svētki), kas noritēja veiksmīgi bez saslimstības izplatības. Latvijā visi saslimšanas gadījumi ir izsekojami – tie palielinājušies lielveikalu darbinieku vidū, arī medicīnas darbinieku vidū kontakta rezultātā ar jau saslimušajiem. Galvenais izaicinājums – veiksmīgi novadīt jaunā mācību gada uzsākšanu.

**I.Piļāne,** komentē esošo situāciju, ka joprojām aktuāls ir jautājums par personām, kuras ievietotas sociālās aprūpes centros un par cilvēktiesību ievērošanu tajos – konstatēti cilvēktiesību pārkāpumi. Ir notikušas sarunas ar Labklājības ministriju par to, ka noteiktajiem ierobežojumiem jābūt samērīgiem.

**J.Rancāns** pateicas par sniegto informāciju un aicina deputātus uzdot jautājumus.

**A.Latkovskis** interesējas par masku lietošanas lietderību nākamās dienas plenārsēdē, kā arī par J.Perevoščikova ieteikumiem, lai izvairītos no iespējamās saslimšanas.

**J.Perevoščikovs** skaidro – masku lietošana atbilst noteikumu ievērošanai, bet nav rekomendējama kā obligāta prasība. Uz Saeimas deputātiem attiecināmi tie paši noteikumi kā uz citiem Latvijas iedzīvotājiem.

**E.Šnore** vaicā, vai labāk izmantot Saeimas iespējas strādāt attālināti, jeb ierasties Saeimas plenārsēdē klātienē un bez maskām.

**J.Perevoščikovs** atbild, ka esošo situāciju nevar salīdzināt ar agrāko – saslimstības pieauguma tendences nav, tādēļ maskas nav obligāti nepieciešamas, bet tās var lietot papildu piesardzībai.

**N.Žunna** jautā par ārējo pārvadājumu reisu samazināšanu – vai varēs aizlidot un kad.

**Z.Kalniņa-Lukaševica** informē, ka ministrijā saņemta diasporas vēstule par mūsu iemītniekiem dažādās valstīs – tiks piedāvāti iespējamie risinājumi pārvietošanās un ceļošanas jautājumiem. Jāgaida šodien notiekošās Ministru kabineta sēdes diskusijas iznākums.

**N.Žunna** papildina, ka katru dienu tiek mainīts lidojumu saraksts atbilstoši Slimību profilakses un kontroles centra sniegtajam valstu saslimstības rādītāju sarakstam.

**J.Rancāns** pateicas uzaicinātajām personām par sniegto informāciju un atbildēm uz jautājumiem un aicina deputātus apspriest organizatoriska rakstura jautājumus.

**2. Dažādi.**

**J.Rancāns** piedāvā apspriest jautājumu par komisijas sēžu turpmāko organizēšanas formātu – sanākt klātienē vai strādāt videokonferences režīmā. Uzklausot J.Perevoščikova skaidrojumu pieļauj iespēju satikties klātienē, bet ierosina nogaidīt nedēļu vai divas, un pavērot, kā situācija attīstīsies nākotnē.

Vienlaikus informē par 08.09.2020. pl.10.00 plānoto komisijas kopējo sēdi ar Sociālo un darba lietu komisiju un savu aizņemtību šajā laikā, tādējādi par minētās sēdes vadītāju nosakot komisijas priekšsēdētāja biedru Aldi Blumbergu un paskaidrojot, ka **Aizsardzības, iekšlietu un korupcijas novēršanas komisija ir līdzatbildīgā komisija par šajā sēdē izskatāmajiem jautājumiem. Par sēdes formātu vēl tikšot lemts.**

**Kā nākamo informē par komisijas izbraukuma sēdi Latgalē** 21.-22.09.2020. Pirmajā dienā plānots Valsts robežsardzes apmeklējums, lai iepazītos ar darba aktualitātēm un problemātiku. Otrajā dienā iecerēts Latgales reģiona policijas pārvaldes apmeklējums nolūkā aktualizēt jautājumu par tiesisko regulējumu kontrabandas apkarošanas jomā.

**I.Klementjevs** ierosina iekļaut darba kārtībā arī Daugavpils militārā poligona “Meža Mackeviči” apmeklējumu, kas atrodas netālu no robežas. Deputāti atbalsta šo priekšlikumu.

**J.Rancāns** informē, ka nākamais izskatāmais jautājums ir likumprojektu pakete – “Militārās disciplināratbildības likums”, “Grozījumi Latvijas Republikas Zemessardzes likumā” un “Grozījumi Militārā dienesta likumā”. Ierosina sākotnēji noteikto 3 nedēļu priekšlikumu iesniegšanas termiņu lūgt Saeimai samazināt uz 10 dienām. Deputāti šo priekšlikumu atbalsta.

**J.Rancāns** lūdz deputātus izteikt priekšlikumus par darba kārtību vai citu jautājumu.

**I.Klementjevs** ierosina nākotnē plānotajā izbraukuma sēdē, kuras laikā iecerēts apmeklēt daudznacionālo divīzijas štābu “Ziemeļi” Ādažos, vienlaikus arī iekļaut jaunatklātā Ādažu Sporta centra apmeklējumu. Deputātiem nav iebildumu.

**N.Žunna** lūdz rast iespēju e-pastā saņemt informāciju par plānotajiem sēžu datumiem.

**R.Bergmanis** informē par savas vadītās apakškomisijas došanos izbraukuma sēdē 08.09.2020. uz Rudbāržiem, kur nākošgad plānots atklāt kadetu skolu, kā arī apmeklēt Skrundas militāro poligonu “Mežaine”, kuram būs nozīmīga loma NBS mācību procesos. Paskaidro, ka šis objekts ir unikāls, jo otra tāda nav.

J.Rancāns pateicas klātesošajām personām par piedalīšanos komisijas sēdē un slēdz sēdi.

Sēde pabeigta plkst. 11.30.

Komisijas priekšsēdētājs J.Rancāns

Komisijas sekretārs E.Šnore

Sēdes protokolētājs E.Kalniņa